Some Like It Hot

***Some Like It Hot*** (títol orichinal en anglés, en aragonés ***A bel uns lis cuaca calient***, estrenada en Aragón con o títol en castellano de ***Con faldas y a lo loco***, en aragonés ***Con faldas y a lo guairón***) ye una cinta de cine estausunidense de cine de comedia de gángsters musical romantica estrenada l'anyo 1959, dirichida por Billy Wilder seguntes un guión adaptau por o mesmo Billy Wilder y I. A. L. Diamond (basau en una historia de Robert Thoeren y Michael Logan basada a la vegada en o guión orichinal d'a cinta *[[Fanfare d'amour]]* de Max Bronnet,Michael Logan, Pierre Prévert, René Pujol y Robert Thoeren, estrenada en 1935), con una banda sonora orichinal d'Adolph Deutsch, una dirección de fotografía de Charles Lang y una producción cinematografica de Billy Wilder ta la productora cinematografica Mirisch Company. Conta con un elenco d'o cual en fan parte Tony Curtis, Jack Lemmon, Marilyn Monroe, Joe E. Brown, George Raft, Pat O'Brien, Nehemiah Persoff, Joan Shawlee, Dave Barry, Billy Gray, Barbara Drew, George E. Stone, Mike Mazurki, Harry Wilson, Edward G. Robinson Jr. y Beverly Wills, entre d'atros actors.

En Chicago, a finals d'os anyos 1920 se i troban dos amigos: Joe, un saxofonista de jazz, impulsivo y mullerenco, y Jerry, lo suyo amigo tanyedor de contrabaixo, tamién de jazz- Toz dos treballan en un bar clandestín propiedat d'a Mafia y casualment veyen cómo "Spats" Colombo, lo chefe d'a Mafia local y propietario d'o local, asasina a un grupo d'informants d'a Policía. Descubiertos por a Mafia, deciden fuyir ta salvar a suya vida. Sin diners y prebando de fuyir, se disvrazan de mullers ta poder adhibir-se a una orquesta femenina que marcha en ferrocarril enta Miami ta una chira de conciertos. Mientres o viache, conoixen a Sugar Kane, a vocalista y tanyedora d'ukelele d'a banda, por qui toz dos s'enamoran. Plegaus enta Miami, Joe se fa pasar por un tal Junior, hereu d'a Shell plc, ta prebar de conquerir-la, a la vegada que Osgood Fielding III, un autentico millonario d'edat abanzada, s'enamora de Jerry obsesivament, creyendo-lo una muller. Ta rematar con as complicacions, "Spats" a la fin els ha localizau en Miami y tamién i plega ta matar-los.

A cinta s'ambienta en 1929 en Chicago (Illinois) y Miami (Florida); y las suyas escenas se filmoron en Coronado y West Hollywood (California), amás d'en os Metro-Goldwyn-Mayer Studios en Culver City, tamién en California. 

Se tracta d'una cinta que ha recibiu cuantos premios y nominacions, en destacando un Premio Oscar a lo Millor Disenyo de Vestuario en Blanco y Negro, amás d'atras cinco nominacions (Millor Director, Millor Actor, Millor Guión Adaptau, Millor Dirección Artística en Blanco y Negro y Millor Fotografía en Blanco y Negro) en 1960 mientres a 32<sup>ena</sup> edición d'os Premios Oscar; un Premio BAFTA a lo Millor Actor Forano y una nominación a lo Premio BAFTA a la Millor Cinta tamién en 1960 mientres a 13<sup>ena</sup> edición d'os Premios BAFTA; y tres Premios Globos d'Oro (Millor Cinta de Musical u Comedia, Millor Actor de Musical u Comedia y Millor Actriz de Musical u Comedia) igualment en 1960, mientres a 17<sup>ena</sup> edición de ditos premios.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos

*  ''Some Like It Hot'' en Internet Movie Database.
*  ''Some Like It Hot'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/some_like_it_hot *Some Like It Hot''] en Rotten Tomatoes.